ระเบียบ ก.บ.ศป. ว่าด้วยการจ่ายเงินรางวัลเจ้าหน้าที่พ.ศ. ๒๕๖๒ โดยที่เป็นการสมควรกําหนดหลักเกณฑ์ เงื่อนไข และวิธีการจ่ายเงินรางวัลเจ้าหน้าที่ตํารวจ นําขบวน เจ้าหน้าที่ตํารวจติดตามอารักขา เจ้าหน้าที่ตํารวจรักษาการณ์ และเจ้าหน้าที่ตํารวจหรือทหาร เพื่อดูแลรักษาความปลอดภัยและป้องกันความเสียหายอาศัยอํานาจตามความในมาตรา ๔๑/๘ (๑) แห่งพระราชบัญญัติจัดตั้งศาลปกครอง และวิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครอง และวิธีพิจารณาคดีปกครอง (ฉบับที่ ๙) พ.ศ. ๒๕๖๐ ประกอบกับมติ ก.บ.ศป. ในการประชุมครั้งที่ ๑๔ - ๒/๒๕๖๒ เมื่อวันที่ ๒๖ กุมภาพันธ์ ๒๕๖๒ จึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบ ก.บ.ศป. ว่าด้วยการจ่ายเงินรางวัลเจ้าหน้าที่ พ.ศ. ๒๕๖๒"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้"ศาลปกครอง" หมายความว่า ศาลปกครองสูงสุดและศาลปกครองชั้นต้น"รถนําขบวน" หมายความว่า รถยนต์หรือรถจักรยานยนต์เพื่อใช้นําขบวนยานพาหนะ ตามที่ได้รับมอบหมาย"เจ้าหน้าที่ตํารวจนําขบวน" หมายความว่า เจ้าหน้าที่ตํารวจซึ่งสํานักงานตํารวจแห่งชาติ หรือหน่วยงานในสังกัดสํานักงานตํารวจแห่งชาติมอบหมายให้ปฏิบัติหน้าที่นําขบวนยานพาหนะ รักษาความปลอดภัย อารักขา และอํานวยความสะดวก"เจ้าหน้าที่ตํารวจติดตามอารักขา" หมายความว่า เจ้าหน้าที่ตํารวจซึ่งสํานักงานตํารวจแห่งชาติ หรือหน่วยงานในสังกัดสํานักงานตํารวจแห่งชาติมอบหมายให้ปฏิบัติหน้าที่คุ้มครองความปลอดภัย"เจ้าหน้าที่ตํารวจรักษาการณ์" หมายความว่า เจ้าหน้าที่ตํารวจซึ่งสํานักงานตํารวจแห่งชาติ หรือหน่วยงานในสังกัดสํานักงานตํารวจแห่งชาติมอบหมายให้ปฏิบัติหน้าที่เฝ้าดูแลเหตุการณ์เพื่อรักษา ความปลอดภัยหรือเพื่ออํานวยความสะดวกหรือเพื่อเฝ้าสถานที่ข้อ ๔ บรรดาระเบียบ ข้อบังคับ หรือคําสั่งอื่นใดในส่วนที่มีกําหนดไว้แล้วในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๕ ให้ ก.บ.ศป. เป็นผู้มีอํานาจตีความหรือวินิจฉัยปัญหาเกี่ยวกับการปฏิบัติตาม ระเบียบนี้ข้อ ๖ ให้สํานักงานศาลปกครองแจ้งให้สํานักงานตํารวจแห่งชาติจัดรถนําขบวน เจ้าหน้าที่ ตํารวจนําขบวน และเจ้าหน้าที่ตํารวจติดตามอารักขา เพื่อสนับสนุนการปฏิบัติหน้าที่ตามภารกิจ รักษาความปลอดภัย อารักขา และอํานวยความสะดวกประธานศาลปกครองสูงสุด ทั้งนี้ ตามที่ประธานศาลปกครองสูงสุดพิจารณาตามความจําเป็นและจํานวนที่เหมาะสมข้อ ๗ ในกรณีที่ศาลปกครองหรือสํานักงานศาลปกครองมีกําหนดการเดินทาง เพื่อไปราชการเป็นหมู่คณะ เพื่อกิจการอันเป็นส่วนรวมของศาลปกครองหรือสํานักงานศาลปกครอง หรือกรณีที่มีความจําเป็นเร่งด่วนเพื่อปฏิบัติภารกิจสําคัญของทางราชการ ประธานศาลปกครองสูงสุด อธิบดีศาลปกครองชั้นต้น หรือเลขาธิการสํานักงานศาลปกครอง แล้วแต่กรณี อาจแจ้งให้สํานักงาน ตํารวจแห่งชาติหรือหน่วยงานในสังกัดสํานักงานตํารวจแห่งชาติจัดรถนําขบวนพร้อมเจ้าหน้าที่ตํารวจนําขบวน โดยพิจารณาตามความจําเป็นและจํานวนที่เหมาะสมข้อ ๘ ในกรณีที่ตุลาการศาลปกครองเห็นว่าอาจเกิดความไม่ปลอดภัยเนื่องมาจาก การปฏิบัติหน้าที่และสมควรให้มีเจ้าหน้าที่ตํารวจติดตามอารักขา ให้ประธานศาลปกครองสูงสุด หรืออธิบดีศาลปกครองชั้นต้น แล้วแต่กรณี แจ้งให้สํานักงานตํารวจแห่งชาติหรือหน่วยงาน ในสังกัดสํานักงานตํารวจแห่งชาติจัดเจ้าหน้าที่ตํารวจติดตามอารักขาตุลาการศาลปกครอง โดยพิจารณา ตามความจําเป็นและจํานวนที่เหมาะสมข้อ ๙ ในระหว่างการปฏิบัติหน้าที่ตามภารกิจของศาลปกครองหรือสํานักงานศาลปกครอง ประธานศาลปกครองสูงสุด อธิบดีศาลปกครองชั้นต้น หรือเลขาธิการสํานักงานศาลปกครอง แล้วแต่กรณี อาจแจ้งให้สํานักงานตํารวจแห่งชาติหรือหน่วยงานในสังกัดสํานักงานตํารวจแห่งชาติ จัดเจ้าหน้าที่ตํารวจรักษาการณ์ประจํา ณ ที่ทําการศาลปกครองหรือสํานักงานศาลปกครอง โดยพิจารณาตามความจําเป็นและจํานวนที่เหมาะสมข้อ ๑๐ ในกรณีเกิดสถานการณ์ฉุกเฉินที่มีความร้ายแรงหรือสถานการณ์ความไม่สงบ ซึ่งศาลปกครองและสํานักงานศาลปกครองมีความเสี่ยงที่อาจเกิดภัยจากการก่อเหตุร้าย ด้วยอาวุธร้ายแรง การก่อเหตุลอบวางเพลิง การใช้ความรุนแรงในรูปแบบต่าง ๆ หรือการถูกคุกคามด้วยวิธีการปิดล้อม บุกรุกทําลาย อันมีผลกระทบต่อการพิจารณาคดี ความปลอดภัยของประชาชนที่มาติดต่อราชการ ข้าราชการศาลปกครอง พนักงานราชการ และลูกจ้างสํานักงานศาลปกครอง ตลอดจนทรัพย์สิน ของศาลปกครองและสํานักงานศาลปกครอง ประธานศาลปกครองสูงสุด อธิบดีศาลปกครองชั้นต้น หรือเลขาธิการสํานักงานศาลปกครอง แล้วแต่กรณี อาจขอสนับสนุนกําลังเจ้าหน้าที่ตํารวจหรือทหาร เพื่อดูแลรักษาความปลอดภัย และป้องกันความเสียหาย โดยพิจารณาตามความจําเป็นและจํานวน ที่เหมาะสมข้อ ๑๑ เจ้าหน้าที่ตํารวจนําขบวนและเจ้าหน้าที่ตํารวจติดตามอารักขาประธานศาลปกครองสูงสุด ตามข้อ ๖ เจ้าหน้าที่ตํารวจนําขบวนตามข้อ ๗ เจ้าหน้าที่ตํารวจติดตามอารักขาตุลาการศาลปกครอง ตามข้อ ๘ เจ้าหน้าที่ตํารวจรักษาการณ์ตามข้อ ๙ และเจ้าหน้าที่ตํารวจหรือทหารเพื่อดูแลรักษา ความปลอดภัยและป้องกันความเสียหายตามข้อ ๑๐ ให้ได้รับเงินรางวัลการปฏิบัติหน้าที่เป็นรายวัน ตามอัตราเงินรางวัลเจ้าหน้าที่ท้ายระเบียบนี้กรณีที่ต้องใช้เจ้าหน้าที่ตํารวจนําขบวนตามข้อ ๗ หลายชุดตามพื้นที่รับผิดชอบ ให้เจ้าหน้าที่ ตํารวจนําขบวนแต่ละชุดได้รับเงินรางวัลตามอัตราเงินรางวัลเจ้าหน้าที่ท้ายระเบียบนี้ข้อ ๑๒ เงินรางวัลเจ้าหน้าที่ตามระเบียบนี้ ให้จ่ายตามวันที่มาปฏิบัติหน้าที่ และให้จ่ายได้ ไม่เกินวงเงินงบประมาณที่ได้รับการจัดสรรในแต่ละปีงบประมาณข้อ ๑๓ กรณีที่เจ้าหน้าที่ตํารวจหรือทหารผู้ใดมีสิทธิได้รับเงินรางวัลหรือค่าตอบแทน ตามระเบียบอื่นจากการปฏิบัติหน้าที่ตามระเบียบนี้ ให้เจ้าหน้าที่ตํารวจหรือทหารผู้นั้นมีสิทธิเบิกเงินรางวัล ในการปฏิบัติหน้าที่ตามระเบียบนี้เมื่องดเบิกเงินรางวัลหรือค่าตอบแทนตามระเบียบอื่นข้อ ๑๔ วิธีการเบิกจ่ายเงินรางวัลเจ้าหน้าที่ตามระเบียบนี้ ให้ปฏิบัติตามระเบียบคณะกรรมการ บริหารศาลปกครองเกี่ยวกับการเงิน สําหรับหลักฐานและเอกสารการเบิกจ่ายให้เป็นไปตามที่เลขาธิการ สํานักงานศาลปกครองกําหนดข้อ ๑๕ ให้เลขาธิการสํานักงานศาลปกครองรักษาการตามระเบียบนี้ และให้มีอํานาจ ออกประกาศ คําสั่ง หรือกําหนดหลักเกณฑ์และวิธีการเพื่อประโยชน์ในการปฏิบัติงานตามระเบียบนี้ผู้มีอํานาจลงนาม ประกาศ ณ วันที่ ๘ มีนาคม พ.ศ. ๒๕๖๒ปิยะ ปะตังทาประธานศาลปกครองสูงสุดประธานกรรมการบริหารศาลปกครองอื่นๆ **อัตราเงินรางวัลเจ้าหน้าที่****(บาท : คน : วัน)** | | | || --- | --- | --- || **เจ้าหน้าที่** | **ชั้นสัญญาบัตร** | **ต่ํากว่าชั้นสัญญาบัตร** || เจ้าหน้าที่ตํารวจนําขบวน และเจ้าหน้าที่ตํารวจติดตามอารักขาประธานศาลปกครองสูงสุด | ๕๐๐ | ๔๐๐ || เจ้าหน้าที่ตํารวจนําขบวน || เจ้าหน้าที่ตํารวจติดตามอารักขาตุลาการศาลปกครอง || เจ้าหน้าที่ตํารวจรักษาการณ์ | ๒๔๐ | ๑๕๐ || เจ้าหน้าที่ตํารวจหรือทหารเพื่อดูแลรักษาความปลอดภัยและป้องกันความเสียหาย | ๓๐๐ | ๒๔๐ |